Publication: Magyar Közlöny
Issue: MK-2002-165 (Year: 2002, Number: 165)
Era: 1990-2004
Section: „A. Függelék az 5/1990. (IV. 12.) KöHÉM rendelethez 1
Paragraph Index: 221

(3) Ha a jóváhagyó hatóság megállapítja, hogy valamely érvényes megfelelõségi nyilatkozattal rendelkezõ vagy megfelelõ megjelöléssel ellátott jármû, alkatrész vagy önálló mûszaki egység a közúti forgalmat veszélyezteti, a jármû hatósági nyilvántartásba vételét legfeljebb hat hónapra megtagadhatja, illetve az ilyen jármû, alkatrész vagy önálló mûszaki egység értékesítését vagy használatát megtilthatja. Errõl a többi tagállamot és a Bizottságot a döntés szempontjából lényeges okok közlésével haladéktalanul értesítenie kell. Ha a típust jóváhagyó tagállam a közúti közlekedésbiztonság bejelentett veszélyeztetését vitatja, az érintett tagállamoknak törekedniük kell a vitás kérdések rendezésére, amelyrõl a Bizottságot folyamatosan tájékoztatniuk kell. A Bizottság szükség esetén egyeztetést folytat a vita rendezésére.

Source: https://magyarkozlony.hu/hivatalos-lapok/9997028a4066cd9bd7b57fc317138eed80c7dccd/dokumentumok/1129d250b7d4eaf133321d29c0b7a600ee0a56b0/letoltes